|  |  |
| --- | --- |
| ED  **ΕΛΛΗΝΙΚΗ ΔΗΜΟΚΡΑΤΙΑ**  **ΥΠΟΥΡΓΕΙΟ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ**  **ΠΕΡΙΦΕΡΕΙΑΚΗ Δ/ΝΣΗ Π/ΘΜΙΑΣ &** **Δ/ΘΜΙΑΣ ΕΚΠ/ΣΗΣ ΘΕΣΣΑΛΙΑΣ****ΝΗΠΙΑΓΩΓΕΙΟ ΡΙΖΑΡΙΟΥ** **Ταχ. Δ/νση : Ριζάριο Τρικάλων** Ταχ. Κώδικας : 42132Τηλέφωνο : 2431074370e-mail:[mail@nip-rizar.tri.sch.gr](mailto:mail@nip-rizar.tri.sch.gr) | Τρίκαλα 21/10/2024  Α.Π: 79 ( Φ.35)  Προς: Προϊστάμενους/νες και Διευθυντές /ντριες σχολικών μονάδων που συμμετέχουν στην ενδοσχολική επιμόρφωση σχολικού έτους 2024-2025 |

**Θέμα: «Πρόσκληση σε Επιμορφωτικό τηλε-Σεμινάριο στις 24.10.2024»**

**ΣΧΕΤ:**1. Π.Δ. 79/2017/άρθρο 17/παρ. 1 (όπως τροποποιήθηκε με το άρθρο 17, § 1,2,3 του

Ν. 4559/ΦΕΚ142/3‐8‐2018)

2. ΦΕΚ Α 136 άρθρα 95-96

3. 38091/Δ4/16‐3‐2020. Διαβίβαση Οδηγιών Υλοποίησης Προγραμμάτων Εξ

Αποστάσεως Εκπαίδευση

4. Οι περ. β΄ και γ΄ της παρ. 1 του άρθρου 29 του ν. 1566/1985 (Α’ 167)

Φορείς και όργανα επιμόρφωσης των εκπαιδευτικών **–** Τροποποίηση του άρθρου

29 του ν. 1566/1985

Αγαπητές συναδέλφισσες, αγαπητοί συνάδελφοι

Το Νηπιαγωγείο Ριζαριού σε συνεργασία με σχολεία Προσχολικής και Πρωτοβάθμιας Εκπαίδευσης από όλη την Ελλάδα, στα πλαίσια της ενδοσχολικής επιμόρφωσης, σας προσκαλεί σε επιμορφωτική συνάντηση με θέμα:

**«Πρακτικές γραμματισμού στο σύγχρονο σχολείο σε ένα πλαίσιο ομαλών μεταβάσεων.**  
**Πρακτικές συνεργασίας οικογένειας και σχολείου.**  
**Βιωματικές δράσεις.»**

**18.00 -18.15 : Χαιρετισμός συμμετεχόντων**

**18.15-20.00 : Ανάπτυξη θέματος**

**Εισηγήτρια η κ Αποστόλου Ζωή**

**Η Δρ Ζωή Τ. Αποστόλου** είναι Σύμβουλος Εκπαίδευσης ΠΕ60 Νηπιαγωγών Κυκλάδων, Νηπιαγωγός, Εκπαιδεύτρια Ενηλίκων και Σύμβουλος Σταδιοδρομίας και Επαγγελματικού Προσανατολισμού. Είναι Διδάκτορας του Πανεπιστημίου Πατρών και κάτοχος τριών μεταπτυχιακών διπλωμάτων. Οι μεταπτυχιακές σπουδές της αφορούν την Εκπαιδευτική Θεωρία και Πρακτική, την Παιδαγωγική του Γραμματισμού, την Αξιολόγηση και την Ολική Ποιότητα στην Εκπαίδευση αλλά και τον Εκπαιδευτικό Σχεδιασμό. Η διδακτορική της διατριβή αναφέρεται στο ζήτημα της ενίσχυσης του γραμματισμού των παιδιών της προσχολικής ηλικίας προκειμένου να μεταβούν ομαλά στην πρώτη τάξη του δημοτικού σχολείου .

Υπηρέτησε για πολλά χρόνια το γραφείο Πρακτικής Άσκησης του ΤΕΕΑΠΗ του Πανεπιστημίου Πατρών, είτε ως αποσπασμένη εκπαιδευτικός, είτε προσφέροντας επικουρικό διδακτικό αλλά και ερευνητικό έργο. Δίδαξε, επίσης, στο εργαστήρια γραμματισμού και γλώσσας στο ίδιο Πανεπιστήμιο. Στο ΤΕΠΑΕΣ του Πανεπιστημίου Αιγαίου δίδαξε με συμβάσεις τα μαθήματα «Αφήγηση στο σχολείο», «Ο γραπτός λόγος στο νηπιαγωγείο», «Από την Προανάγνωση στην Ανάγνωση». Υπήρξε υπεύθυνη ή/και επιστημονική συνεργάτιδα σε πολλά διεθνή χρηματοδοτούμενα ερευνητικά προγράμματα της Πρωτοβάθμιας, αλλά κυρίως της Τριτοβάθμιας Εκπαίδευσης. Είναι πιστοποιημένη εκπαιδεύτρια ενηλίκων έχοντας υπηρετήσει πολλές δομές της Εκπαίδευσης Ενηλίκων (ΙΕΠ, ΠΕΚ, ΟΕΠΕΚ, ΔΙΕΚ, ΣΑΕΚ, ΙΙΕΚ) και της Τριτοβάθμιας Εκπαίδευσης.

Είναι Επιμορφώτρια του Εθνικού Κέντρου Δημόσιας Διοίκησης και Αυτοδιοίκησης (ΕΚΔΔΑ), ενώ επίσης προσφέρει μαθήματα ως επιμορφώτρια στα ΚΕΔΙΒΙΜ του Πανεπιστημίου Αιγαίου, Πελοποννήσου, Μακεδονίας, Πατρών, κ.λπ. Είναι επιμορφώτρια του ΙΕΠ στα Νέα Προγράμματα Σπουδών, στην Εισαγωγική Επιμόρφωση, κ.λπ. Είναι επιμορφώτρια στα διαδικτυακά προγράμματα στις Νέες Τεχνολογίες που προσφέροντας σεμινάρια αξιοποίησης των ΤΠΕ για την Εθνική Υπηρεσία Υποστήριξης eTwinning. Μιλάει τρεις γλώσσες (Αγγλικά, Ισπανικά και Γαλλικά), ενώ είναι κάτοχος της Επιμόρφωσης Β' Επιπέδου (Πιστοποίηση στην Επιμόρφωση Εκπαιδευτικών για την Αξιοποίηση και Εφαρμογή των Τεχνολογιών Πληροφορίας και Επικοινωνιών (ΤΠΕ) και του ΕCDL Core Certificate.

Αναλυτικότερο **βιογραφικό της εισηγήτριας** επισυνάπτεται με την πρόσκληση .

**20.00-20.30** Αναστοχασμός – Υποβολή ερωτήσεων

Η επιμορφωτική συνάντηση μέσω τηλεδιάσκεψης θα πραγματοποιηθεί την

**Πέμπτη 24 -10 -2024** από τις **18.00** - **20.30**.

Παρακαλείστε να μπείτε στην αίθουσα **νωρίτερα**

Για να συμμετέχετε θα πρέπει να ακολουθήσετε το σύνδεσμο:

<https://minedu-primary.webex.com/meet/anmagkiosi>

